JoJo

Joanna Noëlle Blagden Levesque (n. 20 decembrie 1990), cunoscută sub pseudonimul JoJo este o cântăreaţă de muzică pop/RnB şi actriţă originară din S.U.A.. Ea a devenit cunoscută datorită albumului său de debut care îi poartă numele. Discul a avut încasări foarte mari pe plan mondial, JoJo devenind cea mai de succes cântăreaţă adolescentă a anului 2004.
Şlagărul „Leave (Get Out)”, lansat în 2004, a atins prima poziţie în Top 40 Mainstream, clasament care ţine evidenţa numărului de difuzări al cântecelor în cadrul posturilor radio din S.U.A. Datorită acestei reuşite, JoJo a devenit la vârsta de treisprezece ani cel mai tânăr interpret din istoria Americii care a avut un şlagăr ce a atins prima poziţie.
În anul 2005, JoJo a primit o ofertă de a juca rolul adolescentei Miley Stewart în serialul Hannah Montana. Interpreta a refuzat oferta companiei Disney Channel declarând că nu este interesată să joace într-un serial, preferând să se concentreze în cariera sa muzicală.
În 2006, după doi ani în care nu a lansat niciun album de studio nou, JoJo se întoarce cu un stil muzical mult mai comercial, influenţat puternic de muzica RnB contemporană. Noul material discografic, intitulat The High Road, a fost lansat în toamna anului 2006. Albumul a debutat şi a rămas în topurile internaţionale mai multe săptămâni, devenind unul dintre marile succese din întreaga carieră a cântăreţei. Ulterior, JoJo a primit un premiu special din partea Yahoo, piesa „Too Little Too Late” fiind descărcată în format digital în peste zece milioane de exemplare.
Pe parcursul anului 2006, JoJo a obţinut şi interpretat două roluri principale în peliculele Aquamarine şi Excursie cu surprize, filme care s-au bucurat de succes comercial moderat. În prima parte a anului 2007, JoJo a călătorit în Canada, unde a filmat pentru producţia cinematografică True Confessions of a Hollywood Starlet.
Viitorul său album, intitulat All I Want Is Everything, va fi lansat pe parcursul anului 2010 sub stricta reprezentare a caselor de discuri Interscope şi Universal.
== Biografie ==
=== Cariera muzicală ===
==== Copilăria şi primele influenţe muzicale ====
Joanna Noëlle Blagden Levesque s-a născut la data de 20 decembrie, 1990 în oraşul american de provincie Brattleboro, Vermont şi a copilărit în Keene, New Hampshire şi Foxborough, Massachusetts. Tatăl său, Joel Maurice Levesque, este un cântăreţ de muzică blues iar mama sa, Anne Levesque Bladgen, a fost solista unui cor ce activa într-o biserică catolică. Părinţii săi au divorţat când ea avea vârsta de trei ani, JoJo locuind ulterior alături de mama sa în Edgewater, New Jersey, tatăl său preferând să se mute în New Hampshire.„Câştigătorii şi pierzătorii săptămânii”, Bergen County, 2 august 2004
În copilărie, JoJo o imita pe mama sa în momentele în care aceasta repeta compoziţiile religioase pentru corul în care cânta. Fiind invitată în emisiunea Child Stars III: Teen Rockers, Anne Levesque a declarat că fiica sa avea un IQ remarcabil şi a dezvăluit modul în care JoJo adora să participe la diferite festivaluri de muzică indigenă, dar şi modul în care ea intepreta diferite roluri în câteva dintre teatrele locale.
JoJo a participat la preselecţiile emisiunii Copii spun lucruri trăznite, iar interpretarea sa i-a făcut pe membrii juriului să îi acorde acesteia şansa de a cânta o piesă live. JoJo a intepretat hitul anilor 1960 „Respect” al Arethei Franklin, reuşind şi de data aceasta să captiveze publicul şi juriul. La scurt timp după această interpretare, JoJo a fost contactată de către Oprah Winfrey şi invitată în emisiunea sa pentru a cânta. Ulterior, interpreta a fost invitată şi în emisiunea lui Maury Povich, Maury, la finalul căreia a declarat „când a venit momentul să cânt, nu am avut nicio teamă”.
Numele de scenă al lui JoJo provine de la o poreclă primită în copilărie. După apariţia în cadrul mai multor emisiuni televizate şi după participarea la show-ul America's Most Talented Kids, producătorul Vincent Herbert a contactat-o şi i-a cerut să dea o probă pentru a fi admisă în cadrul casei de discuri Blackground Records. De-a lungul audiţiei sale pentru Barry Hankerson, acesta i-a spus că spiritul nepoatei sale decedate, Aaliyah a adus-o la el. La finalul întâlnirii respective, JoJo a semnat un contract cu casa de înregistrări şi a colaborat cu producători faimoşi precum The Underdogs sau Soulshock & Karlin.
Ulterior, JoJo a înregistrat un album demonstrativ; Intitulat Joanna Levesque, materialul discografic a fost lansat în anul 2001 şi conţine preluări ale câtorva mari şlagăre R&B, incluzând: „Mustang Sally” (Wilson Pickett - 1966), „It Ain't Always What You Do (It's Who You Let See You Do It)” (Etta James - 1969), „Chain of Fools” (Aretha Franklin - 1968), „The House That Jack Built” (Aretha Franklin - 1969), „See Saw” (The Moonglows - 1965), „Superstition” (Stevie Wonder - 1972) şi „Shakey Ground” (The Temptations - 1975).
==== Primele succese şi «JoJo» (2003 - 2005)====
La finele anului 2003, albumul demonstrativ Joanna Levesque ajunge la un producător al casei de discuri Blackground Records, iar după puţin timp apare piesa „Leave (Get Out)”, primul disc single al cântăreţei. Deşi piesa a reuşit să ocupe numai locul doisprezece în clasamentul Billboard Hot 100, a atins prima poziţie în Top 40 Mainstream, clasament care ţine evidenţa numărului de difuzări al cântecelor în cadrul posturilor radio din S.U.A.. 
Datorită acestei reuşite, JoJo a devenit la vârsta de treisprezece ani cel mai tânăr interpret din istoria Americii care a avut un hit ce a atins prima poziţie. Înainte de lansarea albumului său de debut, JoJo a organizat un turneu de promovare în ţara sa natală, fiind susţinută de interpreţi precum Fefe Dobson, Young Gunz şi Zebrahead.
În vara anului 2004 apare pe piaţă albumul de debut, JoJo, care primeşte recenzii pozitive, de pe care cântăreaţa mai lansează două piese: colaborarea cu rapperul Bow Wow „Baby It's You” şi balada RnB-soul „Not That Kinda Girl”. Ambele piese se bucură de promovare adiacentă, iar albumul ajunge pe locul 4 în clasamentul celor mai comercializare discuri din S.U.A.
Definit de ritmuri RnB moderne, utilizarea armoniilor vocale în compoziţii muzicale create cu ajutorul unor instrumente cu corzi şi fluctuaţii vocale remarcabile, albumul JoJo a primit discul de platină în S.U.A. şi a captat atenţia criticilor din domeniul muzical. Cu ocazia sărbătorii de Crăciun de la Casa Albă din anul 2004, JoJo a fost invitată personal de prima doamnă a Americii de la vremea respectivă, Laura Bush să susţină un recital la Washington.
În toamna anului 2005, interpreta a înregistrat un cântec în scopuri caritabile, alături de alţi cântăreţi cunoscuţi precum Céline Dion, Joss Stone, Jesse McCartney, Natalie Cole, Wyclef Jean sau Aaron Carter. Piesa, intitulată „Come Together Now”, face parte din campania de ajutorare a victimelor cutremurului din Oceanul Indian din 2004. Deşi piesa nu a intrat în Billboard Hot 100, a atins poziţia 13 în Hot 100 Singles Sales, şi locul 39 în Hot Adult Contemporary Tracks. 
Răsplata prestaţiei muzicale de calitate a lui JoJo a fost reprezentată de nominalizarea primită în cadrul premiilor MTV Video Music Awards, ediţia anului 2004, la categoria „Debutul anului”.
thumb|right|200px|JoJo în videoclipul „Too Little Too Late”. Definit de o linie melodică preponderent RnB şi de o imagine modernă a interpretei, cântecul urmează tendinţele stilistice ale muzicii pop contemporane.Ulterior, la premiile Billboard Music Awards, interpreta a primit o dublă nominalizare, la categoriile „Cel mai bun şlagăr” (pentru piesa „Leave (Get Out)”) şi „Debutul anului”. Aceste reuşite reprezintă un record pentru industria muzicală, JoJo fiind cea mai tânără interpretă din istorie care a fost nominalizată în cadrul respectivelor ceremonii.
==== Era «The High Road» (2006 - 2007)====
În 2006, după doi ani în care nu a lansat niciun album de studio nou, JoJo se întoarce cu un stil muzical mult mai comercial, influenţat puternic de muzica RnB contemporană. Noul material discografic, intitulat The High Road, a fost lansat în toamna anului 2006. Albumul a debutat şi a rămas în topurile internaţionale mai multe săptămâni, devenind unul dintre marile succese din întreaga carieră a cântăreţei. Fiind compus şi prelucrat de producători cu renume precum Scott Storch, Matthew Gerrard sau Sean Garrett, discul a atras atenţia criticilor, care au remarcat evoluţia vocală şi interpretativă a lui JoJo.
În acelaşi an discul este relansat, fiind extrase pe single noi succese precum „Too Little Too Late” (însoţit de un videoclip ce avea ca temă fotbalul, datorită Campionatul Mondial de Fotbal, ediţia anului 2006 ce era în desfăşurare la vremea respectivă), balada RnB-soul „How to Touch a Girl”, şi „Anything” (piesă care s-a bucurat de difuzări frecvente la posturile de radio din Europa). Piesa „How To Touch A Girl” a fost aspru crticată pentru versurile sale „provocatoare şi interpretabile”. Deşi piesa nu a intrat în Billboard Hot 100, a atins poziţia 4 în Bubbling Under, clasament care ţine evidenţa cântecelor apropiate de intrarea în Hot 100, şi pe locul 76 în Pop 100.
În vara anului 2007 JoJo a susţinut un turneu local în S.U.A.. Turneul a promovat cele două albume ale cântăreţei, JoJo şi The High Road, pe parcursul recitalurilor cântăreaţa preluând şi interpretând şlagăre cunoscute ale unor muzicieni precum Beyoncé, Kelly Clarkson, Amy Winehouse şi Justin Timberlake. Seria de concerte şi cele trei discuri single promovate s-au bucurat de succes, iar albumul ajunge pe locul 3 în clasamentul celor mai comercializare discuri din S.U.A., primind discul de aur pentru vânzări de peste 500,000 exemplare.
La data de 1 decembrie, 2007, la ceremonia premiilor Boston Music Awards JoJo a fost desemnată câştigătoarea premiului „Cea mai bună cântăreaţă naţională”, pentru intepretarea cântecului „Too Little Too Late”. Ulterior, JoJo a primit un premiu special din partea Yahoo, hitul său „Too Little Too Late” fiind descărcat în format digital în peste zece milioane de exemplare.
==== Evoluţia muzicală şi «All I Want Is Everything» (2008 - 2009)====
Pe parcursul anului 2008, JoJo a compus cântece pentru noul său material discografic. La înregistrarea acestuia, interpreta a colaborat cu producători precum J. Moss, Toby Gad, The Underdogs sau Danja. În câteva dintre interviurile acordate, JoJo a mărturisit că îşi doreşte ca noul album să reprezinte o evoluţie muzicală pentru ea.
În vara anului 2008, JoJo a preluat şi reînregistrat şlagărul „Can't Believe It”, original al cântăreţului american de hip hop/rap T-Pain. La data de 14 octombrie, 2008, JoJo a interpretat imnul S.U.A. înaintea începerii unui meci de baseball din competiţia anuală American League Championship Series. Ulterior, în decembrie 2008, interpreta a fost nominalizată la categoria „Cel mai bun interpret de muzică pop/R&B” în cadrul premiilor Boston Music Awards, premiul fiind adjudecat de grupul Jada. 
La începutul anului 2009, JoJo a declarat ca lucrează în permanenţă cu producătorii Chad Hugo, Jim Beanz şi Kenna pentru a putea finaliza cel de-al treilea album de studio. De asemenea, interpreta a menţionat că în urma unui conflict apărut între ea şi casa sa de înregistrări, Blackground Records a fost nevoită să încheie colaborarea cu această companie. Viitorul său album, intitulat All I Want Is Everything, va fi lansat pe parcursul anului 2010 sub stricta reprezentare a caselor de discuri Interscope şi Universal.
=== Cariera în cinematografie şi televiziune ===
==== Primele roluri (1998 - 2009) ====
JoJo şi-a dorit încă din copilarie să joace în filme şi piese de teatru. Pâna la vârsta de şapte ani, ea a apărut în câteva reclame TV, dar şi la staţiile radio locale din New England. JoJo a debutat ca actriţă pe scena teatrului Huntington, jucând rolul principal în comedia dramaturgului englez William Shakespeare, A Midsummer Night's Dream.
În anul 2005, JoJo a primit o ofertă de a juca rolul adolescentei Miley Stewart în serialul Hannah Montana. Interpreta a refuzat oferta companiei Disney Channel declarând că nu este interesată să joace într-un serial, preferând să se concentreze în cariera sa muzicală.
După ce a participat la câteva seriale de televiziune precum The Bernie Mac Show sau American Dreams, JoJo a primit unul dintre rolurile principale ale filmului Aquamarine (2006). Interpretând rolul lui Hailey, ea le-a avut colege de platou pe Emma Roberts şi Sara Paxton. Filmul a avut premiera la data de 3 martie a anului 2006 şi a avut parte de un succes mediocru, având încasări de 23 milioane de dolari pe plan internaţional.
Regizorul de film Barry Sonnenfeld, a distribuit-o în filmul de comedie Excursie cu surprize (în ) (2006), unde a jucat alături de actori consacraţi precum Robin Williams sau Cheryl Hines. Pelicula a fost un succes comercial, în prima săptămână de la marea lansare strângând peste 16,4 milioane de dolari la box office-ul american.
În ultima parte a anului 2007, JoJo a primit rolul principal, cel al lui Morgan Carter, în pelicula True Confessions of a Hollywood Starlet. Deşi interpretarea cântăreţei a primit recenzii favorabile din partea criticilor de specialitate, filmul nu s-a bucurat de succes comercial substanţial.
În toate producţiile cinematografice în care apare, interpreta este înregistrată cu numele „Joanna 'JoJo' Levesque”, însă pe plan muzical ea este cunoscută datorită pseudonimului JoJo.
== Stilul muzical ==
Genurile muzicale abordate de JoJo variază de la pop clasic la RnB contemporan sau soul. Motivul omniprezent în cântecele interpretei este dragostea, teme precum despărţirea, feminismul şi dramatismul apărând şi ele frecvent în materialele discografice ale acesteia.
Stilurile muzicale abordate pe albumele JoJo şi The High Road au stârnit interesul criticii din S.U.A, site-ul allmusic apreciind cele două materiale discografice în comparaţie cu tendinţele stilistice ale muzicii pop contemporane. Primul disc al cântăreţei este numit „un debut puternic”, iar abilităţile interpretative ale acesteia sunt comparate cu cele ale unor mari personalităţi ale muzicii internaţionale precum Brandy, Beyoncé Knowles sau Kelly Clarkson.
Deşi din punct de vedere stilistic şi interpretativ albumele lui JoJo au fost aclamate, ele au primit recenzii dure cu privire la conotaţia versurilor. Piese precum „How to Touch a Girl” sau „The Way You Do Me” au fost aspru criticate pentru imaginea mult prea provocatoare pe care o înfăţişau interpretei, în ciuda vârstei sale.
Încă de la debutul său, JoJo a stârnit interesul publicului prin vocea sa generoasă. Profilul vocal al interpretei se încadrează în categoria sopranelor spinto, iar întinderea sa vocală măsoară aproximativ trei octave (Do1 - Mi4), ea fiind capabilă să susţină note din registrul flajeolet. Criticii au aclamat talentul acesteia numindu-i vocea „superbă”, „extraordinară” şi „remarcabilă”. De asemenea, JoJo a fost complimentată pentru modul în care îşi conturează vocea pentru a fi în concordanţă cu liniile melodice ale pieselor sale.
== Viaţa privată ==
Deşi JoJo locuieşte în prezent alături de mama sa în New Jersey, ea vizitează frecvent oraşul în care a crescut, Foxborough, Massachusetts, unde are rude şi prieteni din copilărie. Interpreta a urmat cursuri private acasă, în defavoarea şcolilor publice, obţinând rezultate bune la testele semestriale.
În mai 2005, în timpul filmărilor pentru emisiunea Fake ID, difuzată de postul de televiziune MTV, JoJo l-a întâlnit pe fotbalistul Freddy Adu. Cântăreaţa a început o relaţie mediatizată cu Adu, care s-a încheiat în septembrie, 2006, interpreta menţionând că ei au rămas în relaţii amicale.
JoJo se clasează pe locul 10 în clasamentul celor mai bogaţi adolescenţi din lume având un venit anual net estimat la peste 1 milion de dolari, potrivit ediţiei din februarie 2007 a revistei Forbes.
== Discografie ==
=== Albume de studio===
*JoJo (2004)
*The High Road (2006)
*All I Want Is Everything (2009)
=== Discuri single ===
Anul	Singleul 	Albumul
2004	„Leave (Get Out)” 	JoJo
2004	„Baby It's You” (împreună cu Bow Wow)	JoJo
2005	„Not That Kinda Girl” 	JoJo
2006	„Too Little Too Late” 	The High Road
2006	„How to Touch a Girl” 	The High Road
2007	„Anything” 	The High Road
2009	„Touch Down” 	All I Want Is Everything
2009	 	
==Premii şi realizări==
=== Premii pentru cariera în muzică ===
Anul	Ceremonia 	Categoria 	Rezultatul
2004	MTV Video Music Awards	Debutul anului 2004 („Leave (Get Out)”) 	nominalizare
2004	Billboard Music Awards	Debutul anului 2004 	nominalizare
2004	Billboard Music Awards	Cel mai bun şlagăr („Leave (Get Out)”) 	nominalizare
2006	Boston Music Awards 	Cea mai bună cântăreaţă naţională („Too Little Too Late”) 	câştigat
2007	Boston Music Awards 	Cel mai bun interpret de muzică pop/R&B 	nominalizare
2007	Yahoo Music Awards 	Premiul pentru 10 milioane de descărcări în format digital a şlagărului „Too Little Too Late”	câştigat
 	Yahoo Music Awards 	 	
=== Premii pentru cariera în cinamatografie===
Anul	Ceremonia 	Categoria 	Filmul 	Rezultatul
2006	Teen Choice Awards 	Cea mai bună actriţă debutantă 	Aquamarine 	nominalizare
2007	Hollywood Life 9th Annual Young Hollywood Awards	Cea mai bună actriţă debutantă 	Aquamarine 	câştigat
2007	Young Artist Award 	Cea mai bună intepretare într-un film 	Aquamarine 	nominalizare
2009	Poptastic Awards 	Cea mai bună intepretare într-un film de televiziune	True Confessions of a Hollywood Starlet	nominalizare
==Filmografie==
Aceasta este o listă a filmelor şi emisiunilor televizate în care JoJo a apărut, ordonată cronologic.
An 	Titlu 	Personaj 	Note
1998	Copii spun lucruri trăznite 	Concurent 	Apariţie sub numele JoJo
1999	Destination Stardom 	Concurent 	Apariţie sub numele JoJo
2002	Developing Sheldon 	Tânăra Elizabeth 	Apariţie sub numele JoJo
2002	The Bernie Mac Show 	Michelle 	1 episod
2003	America's Most Talented Kid 	Ea însăşi 	1 episod
2004	American Dreams 	Tânăra Linda Ronstadt 	1 episod
2004	Povestea unui Rechin 	Ea însăşi 	Apariţie sub numele Joanna „JoJo” Levesque
2005	Hope Rocks: The Concert with a Cause 	Co-prezentator 	Apariţie sub numele JoJo Concert organizat de televiziunea FOX
2006	Aquamarine 	Hailey Rogers 	Apariţie sub numele Joanna „JoJo” Levesque
2006	Excursie cu surprize 	Cassie Monroe 	Apariţie sub numele Joanna „JoJo” Levesque
2006	Romeo! 	Ea însăşi 	1 episod
2007	Punk'd 	Ea însăşi 	Sezonul 8; Episodul 6
2008	True Confessions of a Hollywood Starlet	Morgan Carter / Claudia Miller	Peliculă realizată de televiziunea Lifetime
== Note ==
==Linkuri externe==
*www.JoJoOnline.com Pagina Web Oficială (S.U.A.)
*www.JoJoOnline.co.uk Pagina Web Oficială (Regatul Unit)
*Profilul interpretei pe site-ul Internet Movie Database
*Profilul interpretei pe site-ul All Movie Guide
*Profilul interpretei pe site-ul All Music Guide
Categorie:Naşteri în 1990
Categorie:Americani în viaţă
Categorie:Cântăreţi americani
Categorie:Cântăreţe
Categorie:Cântăreţe pop
Categorie:Cântăreţe americane
ar:جوجو
cs:JoJo
da:JoJo
de:JoJo
en:JoJo (singer)
es:JoJo
et:JoJo
fa:جوجو (خواننده)
fi:JoJo
fr:JoJo
hu:JoJo
id:JoJo
it:JoJo
ja:ジョジョ
la:JoJo
nl:JoJo
no:JoJo (sanger)
pl:JoJo
pt:JoJo
simple:JoJo (singer)
sl:JoJo
sv:Joanna Levesque
th:โจโจ
tr:JoJo
vi:JoJo (ca sĩ)
zh:JoJo